PATVIRTINTA

Tauragės ,,Aušros“ progimnazijos

direktoriaus 2022 m. gruodžio 28 d.

įsakymu Nr. 1 - 80

**TAURAGĖS ,,AUŠROS“ PROGIMNAZIJOS MAŽONŲ IKIMKOKYKLINIO UGDYMO GRUPIŲ MOKESČIO UŽ VAIKŲ IŠLAIKYMĄ IR LANKOMUMO APSKAITOS**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Tauragės „Aušros“ progimnazijos, Mažonų ikimokyklinio ugdymo grupių (toliau – Progimnazijos ikimokyklinio ugdymo grupės) mokesčio už vaikų išlaikymą ir lankomumo apskaitos tvarkos aprašas (toliau – Aprašas) parengtas vadovaujantis Lietuvos Respublikos Švietimo įstatymo 36 straipsnio 9 dalimi, Tauragės rajono savivaldybės tarybos 2022 m. kovo 30 d. sprendimu Nr.1-87 ,,Dėl mokesčio už vaikų išlaikymą Tauragės rajono savivaldybės mokyklose, įgyvendinančiose ikimokyklinio ir priešmokyklinio ugdymo programas ir turinčiose specialiąsias klases, nustatymo tvarkos aprašo patvirtinimo“, Tauragės rajono savivaldybės tarybos 2022 m. gruodžio 21 d. sprendimu Nr. 1-311 „Dėl mokesčio už vaikų išlaikymą Tauragės rajono savivaldybės mokyklose, įgyvendinančiose ikimokyklinio ugdymo programas ir turinčiose specialiąsias grupes – klases, nustatymo tvarkos aprašo patvirtinimo“

2. Aprašas reglamentuoja Progimnazijos ikimokyklinio ugdymo grupių vaikų mokestį už išlaikymą ir lankomumo apskaitos tvarką.

**II SKYRIUS**

**MOKESČIO UŽ VAIKŲ IŠLAIKYMĄ NUSTATYMAS IR LENGVATŲ TAIKYMAS**

**3. Mokestį už vaikų išlaikymą sudaro:**

3.1.mokestis už maitinimą:

3.1.1. **100 procentų** nustatytosios vaikų dienos maitinimo normos už kiekvieną lankytą ir nelankytą be pateisinamos priežasties dieną;

3.1.2. **30 procentų** nustatytosios vaikų maitinimo dienos normos už kiekvieną lankytą dieną vaikams, turintiems vidutinių, didelių ar labai didelių specialiųjų ugdymosi poreikių;

3.1.3. vienos dienos vaikų maitinimo mokestis nuo Viešojo pirkimo – pardavimo sutarties (2021-02-22 Nr. 51-7) pakeitimo: vaikams iki 3 metų – **2,18** Eur., vaikams nuo 3 metų – **2,42** Eur.;

3.2. abonementinis dienos mokestis – **0,71** Eur., nepriklausomai nuo lankytų dienų skaičiaus ir skiriamo patiekalų gamybos išlaidoms, ugdymo, bei kitoms reikmėms tenkinti.

4. Mokestis už vaiko maitinimą skaičiuojamas tik už lankytas einamojo mėnesio dienas.

5. Mokestis už maitinimą mažinamas 50 procentų jei:

5.1. vaikas turi tik vieną iš tėvų (*vienas iš jų miręs ar dingęs be žinios, ar neįrašytas į vaiko gimimo liudijimą – pateikiamos atitinkamos pažymos: mirties dokumentas, teismo sprendimas apie laikomu dingusiu ar vaiko gimimo liudijimas*);

5.2. šeima augina tris ar daugiau vaikų iki 18 metų ar vyresnių, kurie mokosi bendrojo ugdymo mokykloje arba aukštojoje mokykloje pagal nuolatinių studijų programą iki 24 m. amžiaus (*pažymos apie šeimos sudėtį ir iš mokymo įstaigos)*;

5.3. vaikas auga mokinių ar studentų šeimoje, kurioje vienas iš tėvų mokosi bendrojo ugdymo mokykloje arba aukštojoje mokykloje pagal nuolatinių studijų programą (*pažyma iš mokymo įstaigos);*

5.4. vienas iš tėvų atlieka tikrąją karinę tarnybą (*pažyma iš karinės tarnybos vietos*);

5.5. šeima gauna socialinę pašalpą *(pažyma apie pašalpos paskyrimą).*

6. Abonementinis mokestis mokamas už kiekvieną mėnesį, nepriklausomai nuo lankytų dienų skaičiaus. Abonementinio mokesčio dydis už mėnesį apskaičiuojamas: abonementinį dienos mokestį padauginus iš atitinkamo mėnesio darbo dienų skaičiaus.

7. Abonementinis mokestis diferencijuojamas arba mažinamas:

7.1. skaičiuojamas tik už vaiko lankytas mėnesio dienas, jei vaikas Progimnazijos ikimokyklinės ugdymo grupės nepertraukiamai nelankė ne mažiau nei 20 darbo dienų dėl ligos. Tėvai turi pateikti grupės auklėtojai pateisinimo prašymą (1 priedas) per 3 darbo dienas nuo pirmos atvykimo dienos į Progimnazijos ikimokyklinę ugdymo grupę;

7.2. vasaros laikotarpiu (birželio – rugpjūčio mėn.) abonementinis mokestis mokamas tik už vaiko lankytas dienas;

7.3. rajono ar šalies teritorijoje paskelbtos epidemijos, karantino laikotarpiu abonementinis mokestis mokamas tik už vaiko lankytas dienas;

7.4. Progimnazijos direktoriaus įsakymu uždarius ikimokyklinio ugdymo grupes remontui ar avarijos padarinių šalinimui abonementinis mokestis mokamas tik už vaiko lankytas dienas;

7.5. abonementinis mokestis neskaičiuojamas jei vaikas Progimnazijos ikimokyklinio ugdymo grupės nelankė dėl gydymosi sanatorijoje, reabilitacijos, pateikus įrodančius dokumentus, grupės auklėtojai per 3 darbo dienas nuo pirmos atvykimo dienos į Progimnazijos ikimokyklinę ugdymo grupę;

7.6. 50 procentų 4 valandų vaiko ugdymą pasirinkę tėvai. Tėvai turi pateikti grupės auklėtojai prašymą (2 priedas).

8. Atskirais atvejais esant tėvų prašymui (2 priedas), mokestis už vaiko maitinimą ir abonementinis mokestis gali būti mažinamas tėvams pasirinkus vieną savo vaikų maitinimo variantą ne trumpesniam kaip mėnesio laikotarpiui: maitinimas 1 kartą per dieną; maitinimas 2 kartus per dieną, jei vaikas Progimnazijos ikimokyklinio ugdymo grupėje būna ne ilgiau kaip 4 val., jis gali būti ir nemaitinamas, abonementinis mokestis mažinamas 50 proc.

9. Nuo mokesčio už vaikų išlaikymą Progimnazijos ikimokyklinio ugdymo grupėje atleidžiami vaikai, kuriems Tauragės rajono savivaldybės administracijos Vaiko gerovės komisija yra skyrusi privalomą ikimokyklinį ugdymą.

10. Dėl nenumatytų atvejų paramos ir lengvatų skyrimo sprendžia Tauragės rajono savivaldybės taryba.

**III SKYRIUS**

**UGDYTINIŲ LANKOMUMO APSKAITA**

11. Progimnazijos ikimokyklinio ugdymo grupių vaikų lankomumas fiksuojamas Lankomumo dienyne (toliau – dienynas).

12. Vaikų tėvai (globėjai):

12.1. užtikrina vaiko punktualų ir reguliarų Progimnazijos ikimokyklinės grupės lankymą;

12.2. tėvai informuoja apie vaiko vėlavimą, ligą ar kitas neatvykimo priežastis tą pačią dieną iki 9.00 val. grupės auklėtoją telefono skambučiu, SMS žinute;

12.3. *jeigu vaikas serga nepertraukiamai ilgiau nei 20 darbo dienų,* tėvai (globėjai) informuoja papildomai grupės auklėtoją apie nelankymo priežastis;

12.4. per 3 darbo dienas nuo pirmos vaiko atvykimo dienos po ligos (ilgiau nei 20 darbo dienų) tėvai pateikia grupės auklėtojai užpildytą 1 Priedą dėl vaiko ligos (galima užpildyti ir grupėje);

12.5. tėvai iki einamojo mėnesio 20 dienos sumoka mokestį už vaiko išlaikymą už praėjusį mėnesį. Mokestis už vaiko išlaikymą mokamas pagal suformuotą mokėjimo kvitą ir atitinkamam vaikui priskirtą mokėjimo kodą. *Kilus mokesčio mokėjimo klausimams kreipiasi į vyriausiąją buhalterę tel: +37067305181 arba rašyti el. paštu:* [*nijole.baciene@tauragesausra.lt*](mailto:nijole.baciene@tauragesausra.lt)

12.6. tėvams (globėjams) nepateikus prašymo ir reikiamų dokumentų, dėl vaiko išlaikymo mokesčio mažinimo Apraše nurodytais terminais, netaikomas mokesčio mažinimo lengvatos;

12.7. nesumokėjus mokesčio be pateisinamos priežasties už du mėnesius Progimnazijos direktorius turi teisę išbraukti vaiką iš sąrašų, prieš tai raštu informavęs tėvus.

13. Grupių auklėtojai:

13.1. kiekvieną dieną iki 9.15 val. pažymi vaikų lankomumą dienyne.;

13.2. mėnesio paskutinę dieną pildo lankomumo žiniaraščio suvestinę, pažymi pagal atneštas tėvų pažymas dienas, kurios bus išskaičiuotos iš apmokamų dienų;

13.3. iki sekančio mėnesio 2 d. baigia pildyti vaikų lankomumo apskaitos žiniaraštį už praėjusį mėnesį, prisega pažymas (prašymus) ir pateikia Progimnazijos vyriausiajai buhalterei;

13.4. vaikui neatvykus į Progimnazijos ikimokyklinio ugdymo grupę (kai nepraneša tėvai(globėjai)), tą pačią dieną susisiekia su tėvais ir išsiaiškina neatvykimo priežastis. Esant reikalui informuoja Progimnazijos direktorių.

**IV SKYRIUS**

**BAIGIAMOSIOS NUOSTATOS**

14. Tėvai (globėjai) atsako už pateiktų dokumentų ir duomenų teisingumą.

15. Už mokesčių surinkimą atsakingas vyriausias buhalteris.

16. Už lankomumo duomenų pildymą atsakingi grupių auklėtojai.

17. Ugdytinių lankomumo žiniaraščių pildymo kontrolę atlieka vyriausias buhalteris.

18. Mokesčio skolos už vaiko išlaikymą išieškomos vadovaujantis Lietuvos Respublikos teisės aktais.

19. Aprašas gali būti keičiamas, pripažįstamas netekęs galios atsižvelgiant į Tauragės rajono savivaldybės tarybos sprendimus, keičiantis teisės aktams, direktoriaus įsakymu.

20. Su Aprašu bendruomenė supažindinama jį skelbiant viešai Progimnazijos internetinėje svetainėje www.tauragesausra.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tauragės „Aušros“ progimnazijos Mažonų ikimokyklinio ugdymo grupių

Mokesčio už vaikų išlaikymą ir lankomumo apskaitos tvarkos aprašas

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų (globėjų) vardas, pavardė)

Tauragės „Aušros“ progimnazijos direktoriui

**PRAŠYMAS**

**DĖL LIGOS PRALEISTŲ DIENŲ PATEISINIMO**

20\_\_\_ m. \_\_\_\_\_\_\_\_\_\_\_\_\_mėn. \_\_\_ d.

Mano sūnus/dukra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iš Mažonų ikimokyklinio ugdymo

(tinkamą pabraukti) (vardas, pavardė)

grupės sirgo (ne mažiau kaip 20 darbo dienų) nuo \_\_\_\_\_\_\_\_\_\_\_\_\_\_\_\_ iki \_\_\_\_\_\_\_\_\_\_\_\_\_\_\_\_\_\_.

(**nurodykite** [**esveikata.lt**](http://esveikata.lt) **užfiksuotas apsilankymų datas pas gydytoją):**

Pirmas apsilankymas – 20\_\_ m. \_\_\_\_\_\_\_\_\_\_\_ mėn. \_\_\_\_d.

Paskutinis apsilankymas – 20\_\_ m. \_\_\_\_\_\_\_\_\_\_\_ mėn. \_\_\_\_ d.

Patvirtinu, kad pateikti duomenys dėl praleistų dienų yra teisingi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų (globėjų) parašas, vardas, pavardė)

Tauragės „Aušros“ progimnazijos Mažonų ikimokyklinio ugdymo grupių

Mokesčio už vaikų išlaikymą ir lankomumo apskaitos tvarkos aprašas

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų (globėjų) vardas, pavardė)

Tauragės „Aušros“ progimnazijos direktoriui

**PRAŠYMAS**

**DĖL VAIKO 4 VALANDŲ UGDYMO**

20\_\_ m. \_\_\_\_\_\_\_\_\_\_\_\_\_mėn. \_\_\_ d.

Prašau mano sūnų / dukrą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tinkamą pabraukti) (vaiko vardas, pavardė)

Mažonų ikimokyklinėje ugdymo grupėje ugdyti 4 val. (ne trumpesniam kaip mėnesio laikotarpiui)

nuo \_\_\_\_\_\_\_\_\_\_\_\_\_\_\_ iki \_\_\_\_\_\_\_\_\_\_\_\_

(data) (data)

Renkuosi maitinimo variantą:

□ – 1 kartą per dieną ( įrašyti pusryčius ar pietūs \_\_\_\_\_\_\_\_\_\_\_\_\_\_\_\_\_\_ );

□ – 2 kartus per dieną (pusryčiai ir pietūs);

□ – nemaitinamas;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų (globėjų) **parašas, vardas, pavardė)**